AIDS – e tuts taschan

Dad Ursin Lutz

La QUARTA LINGUA preschenta a Turitg il teater “Aids - e tuts taschan” en rumantsch grischun che ha lieu en il teater STOK, Hirschengraben 42 a Turitg a las 19:30.

Davart il toc da teater
Otto Ganz, emploià da banca e bab da famiglia, va en ospital a dar sang. La vegn el confrunta cun la diagnosa HIV-positiv. Pli tard mora el dad aids. En il center da l'istorgia stat Ursula, sia dunna. Ursula patescha en il zuppa, ella s'isolescha e va bunamain a la malura perquai che la malsogna vegn taschentada. In toc mussa co ch'ina famiglia tut normala vegn en ina situaziun desperada ed en l'isolaziun e co ch'ella po la finala sa deliberar da quella.

Il monolog da teater e vegnì represchentà per rumantsch grischun l'emprima giada l'avust 2005 a chaschun dal Festival dal teater rumantsch a Vuorz. La premiera dal toc, scrit da l'anteriur plevon e spiritual da praschun Robert Heinrich Oehninger da Winterthur (naschì 1920 a Turitg), ha gì lieu il1997 en il Kellertheater a Winterthur

L'actura 
Lina Frei-Baselgia (naschida 1965) è creschida si a Lantsch e viva oz a Tusaun. La scolasta primara fa part da la truppa da teater laica “Muntanellas” da Cazas/Tusaun (www.muntanellas.ch). Il monolog è l'emprim toc da teater da las Muntanellas en rumantsch grischun.
Ina versiun tudestga dal toc ha Lina Frei interpretà la fin dal 2003 en la clinica Beverin.